**Egeraracsa Község Önkormányzata**

**Polgármesterétől**

**ELŐTERJESZTÉS**

**a Képviselő-testület 2020. július 1-i ülésére**

**Tárgy: Egeraracsa Község Önkormányzata az Önkormányzat 2019. évi költségvetéséről szóló 1/2019. (III.13.) önkormányzati rendelet módosítása**

**Tisztelt Képviselő-testület!**

Az önkormányzat 2019. évi jóváhagyott költségvetési előirányzatában bekövetkezett változások a módosítást indokolják.

Az eredeti előirányzat 83.726.543 Ft volt, mely az év közbeni változások miatt 351.108.659 Ft-ra módosult az év végére.

A települési önkormányzatok szociális feladatainak támogatása 93.741 Ft-tal csökkent (lemondott, igénybe nem vett szünidei gyermekétkeztetés miatt). A működési célú költségvetési és kiegészítő támogatások előirányzata 2.462.720 Ft-tal nőtt (szociális tűzifa, téli rezsicsökkentés, rendkívüli szociális támogatási pályázat) az egyéb önkormányzati támogatásnak köszönhetően.

Az egyéb működési célú támogatások 16.655.720 Ft-tal emelkedett, a közfoglalkoztatás támogatásának átcsoportosítás miatt.

A felhalmozási célú önkormányzati támogatások 14.991.499 FT - tal emelkedett az EBR-es járda felújítási pályázat miatt.

Az egyéb felhalmozási célú támogatás 226.315.918 Ft – tal nőtt a Magyar falu program –orvos lakás építése pályázat miatt.

A bevételi előirányzatok változásának hatására a költségvetés kiadási előirányzata is növekedett. Ezen belül a dologi kiadások 23.372.212 Ft-tal (Pályázatokhoz kapcsolódó egyéb szolgáltatások miatt) emelkedett, személyi juttatások előirányzata 1.829.999 Ft-tal csökkent a közfoglalkoztatásban be nem töltött állások miatt, a munkaadókat terhelő járulékok nem változott.

A felhalmozási kiadások előirányzatán belül az ingatlanok beszerzése, létesítése 168.416.041 Ft-tal, az egyéb tárgyi eszköz beszerzése 900.001 Ft-tal, a beruházási célú előzetesen felszámított ÁFA 46.822.331 Ft-tal emelkedett; az ingatlan felújítás 1.235.470 Ft-tal az Áfa-ja pedig 333.576 Ft-tal emelkedett a tervezetthez képest, a jelenleg futó pályázatok miatt.

Az előirányzat változások tételes kimutatása az előterjesztés mellékletét képezi.

Kérem a 2019. évi költségvetés módosításáról szóló rendelet-tervezetet megvitatni, és elfogadni szíveskedjenek.

**Egeraracsa, 2020. július 1.**

**Dancs László**

**polgármester**